399 



Den lille Kugle skulde herefter, som det vil erindres, tænkes 

 at udøve en repulsiv Virksomhed, den store en attraktiv; — hvori 

 iøvrigt ikke ligger udtalt nogen Overvægt af Attraktionen, da og- 

 saa Afstanden, der under dette forandres, kommer med i Bereg- 

 ningen. 



Under det enkelte Pulsationsslag, hvorved begge samtidig over- 

 førtes fra mindst til størst Volum, kastedes Messinghagerne til hver 

 Side 1 / s ", først paa den ydre, saa paa den indre Kant. Ballonerne 

 slog dernæst under den indadgaaende Bevægelse bestemt an mod 

 hverandre og dannede saa, efter at de i sin største Størrelse var 

 kommen til endelig Ko, en blivende Kanal mellem sig af Y 4 " 

 Bredde. Heraf fulgte altsaa, at efterat Ballonerne vare stødte bort 

 fra hinanden, førtes de siden tilbage og ud over den oprindelige 

 Ligevægtstilling, som om en overveiende Attraktion ialt skulde 

 have fundet Sted. 



Forsøget indeholdt dog ikke herfor, nøiere beseet, noget bin- 

 dende Bevis. Paa Grund af Kautschukrørenes Elasticitet vilde en 

 saadan Overgang over Ligevægtstillingen efter den forudgaaende 

 Frastødning alligevel, om og mulig mindre fremtrædende, nødven- 

 dig fremkomme; og dernæst iagttoges ikke heller i Virkeligheden 

 nogen Forskjel mellem de Længder, Messinghagerne kastedes paa 

 den indre eller ydre Side. Dette sidste kunde imidlertid maa- 

 ske heller ikke ventes, da Indvirkningen af Centrernes Overskuds- 

 bevægelse indad vel i dette Tilfælde var for svag til at frembringe 

 en mærkbar Forskjel i Bevægelsen ved selve Rørmundingen. 



Under det enkelte Pulsationsslag, hvorunder Ballonerne over- 

 førtes begge til Minimum af Volum, iagttoges atter Messinghager- 

 nes Kastning, nu først de indre, saa de ydre, ogsaa fuldt overens- 

 stemmende med Theorien. Men heller ikke her kom i Størrelsen 

 afUdslaget nogen Forskjel frem, som kunde betegne en overveiende 

 Attraktion. Denne vilde overhovedet her endog vanskeligere kunne 

 gjøres synlig, da det mellemliggende større Rum mellem de ulige 

 og foranderlige Balloner mere end før var en Forhindring for en 

 nøiagtig Sammenligning mellem deres indbyrdes Afstande til de 

 forskjellige Tidspunkter. 



